

Η ΕΝ ΑΘΗΝΑΙΣ

ΦΙΛΕΚΠΑΙΔΕΥΤΙΚΗ ΕΤΑΙΡΕΙΑ

(ΕΤΟΣ ΙΔΡΥΣΕΩΣ 1836) Π. Ψυχικό 1-3-2019

**ΑΡΣΑΚΕΙΟ ΓΕΝΙΚΟ ΛΥΚΕΙΟ ΨΥΧΙΚΟΥ** Αρ. Πρωτ. 92

Αρσάκη 1 - (Πλ. Μιχαλακοπούλου)

Τ.Κ. 154 52 - Π. Ψυχικό

Τηλ.: 210..67.55.107 - Fax: 210.67.56.225

**Προγραμματιζόμενη τριήμερη εκπαιδευτική εκδρομή προγράμματος**

**περιβαλλοντικής εκπαίδευσης**

Σχετικά με την προγραμματιζόμενη τριήμερη εκπαιδευτική εκδρομή της **B΄ τάξης** του **Αρσακείου Γενικού Λυκείου Ψυχικού** καλούνται ταξιδιωτικά γραφεία να δώσουν τη συνολική τιμή της εκδρομής και την επιβάρυνση ανά μαθητή. Επίσης κατά την κατάθεση της προσφοράς τους απαιτείται και υποβολή υπεύθυνης δήλωσης ότι το ταξιδιωτικό γραφείο διαθέτει βεβαίωση συνδρομής των νόμιμων προϋποθέσεων λειτουργίας τουριστικού γραφείου η οποία βρίσκεται σε ισχύ.

Οι προσφορές θα πρέπει να κατατεθούν εγγράφως σε κλειστούς φακέλους (και όχι με FAX ή ηλεκτρονικό ταχυδρομείο) στο γραφείο της Δ/νσης του σχολείου, μέχρι τη **Τρίτη 12 Μαρτίου Μαρτίου 2019 και ώρα 9:30 π.μ.** θα ακολουθήσει το άνοιγμα των προσφορών κατά την ίδια ημέρα.

* Ημερομηνία διεξαγωγής της εκδρομής: **11 Απριλίου – 13 Απριλίου 2019** (Πέμπτη – Παρασκευή - Σάββατο)
* Προορισμός: **Λίμνη Κερκίνη (νομός Σερρών)**
* Προβλεπόμενος αριθμός συμμετεχόντων μαθητών: **30 – 34**
* Προβλεπόμενος αριθμός συμμετεχόντων συνοδών καθηγητών : **3**
* Μεταφορικό μέσο: **Αεροπλάνο** (διαδρομή Αθήνα – Θεσσαλονίκη με επιστροφή). **Τουριστικό** **λεωφορείο** για όλες τις μετακινήσεις. Στο πλαίσιο του περιβαλλοντικού προγράμματος θα πραγματοποιηθούν δραστηριότητες στην περιοχή της λίμνης, που θα περιλαμβάνουν περιηγητικές βάρκες, κανό και ποδήλατα.
* Κάλυψη του παρακάτω προγράμματος εκδρομής :

**Ημέρα 1η : Πέμπτη 11-4-2019**

Συγκέντρωση στο αεροδρόμιο «Ελ. Βενιζέλος». Αναχώρηση για Θεσσαλονίκη με αεροπλάνο τις πρωινές ώρες. Άφιξη στην Θεσσαλονίκη. Περιήγηση και γεύμα.

Αναχώρηση με λεωφορείο για την Κερκίνη. Τακτοποίηση στο ξενοδοχείο.

Το απόγευμα περιήγηση με ποδήλατα στο παρυδάτιο δάσος. Περιβαλλοντική ενημέρωση. Δείπνο και διανυκτέρευση στο ξενοδοχείο.

**Ημέρα 2η : Παρασκευή 12-4-2019**

Πρωινό στο ξενοδοχείο. Υπαίθριες δραστηριότητες (περιήγηση με βάρκα, παρατήρηση πουλιών, ιππασία για αρχάριους, τοξοβολία κλπ).

Γεύμα στην Άνω Πορόϊα του νομού Σερρών. Πεζοπορική διαδρομή στο δάσος.

Επιστροφή στο ξενοδοχείο.

Αναχώρηση για τα θερμά λουτρά του Αγκίστρου. Δείπνο στην περιοχή.

Επιστροφή στο ξενοδοχείο.

**Ημέρα 3η : Παρασκευή 13-4-2019**

Πρωινό στο ξενοδοχείο. Δραστηριότητες (κανό στα ρηχά).

Αναχώρηση για Θεσσαλονίκη. Περίπατος και γεύμα.

Αναχώρηση με αεροπλάνο για Αθήνα τις βραδινές ώρες.

Στην επιλογή του πρακτορείου θα συνεκτιμηθούν η τιμή, η ποιότητα των προσφερομένων υπηρεσιών και η αξιοπιστία του πρακτορείου.

Επιπλέον προδιαγραφές

* Μεταφορικό μέσο: Αεροπλάνο. Tουριστικό λεωφορείο που να χωράει όλους τους μαθητές και τους συνοδούς καθηγητές για όλες τις μετακινήσεις εντός και εκτός του Δήμου Σιντικής (Κερκίνη).
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από τον νόμο προδιαγραφές για τη μεταφορά μαθητών. Το λεωφορείο θα πρέπει να είναι διαθέσιμο 24 ώρες το 24/ωρο και θα υπάρξει έλεγχος από την τροχαία πριν την αναχώρηση.
* Δύο (2) διανυκτερεύσεις σε δίκλινα ή τρίκλινα δωμάτια για τους μαθητές και ίσως μερικά τετράκλινα σε ξενοδοχείο στην περιοχή της λίμνης Κερκίνης. Θα προτιμηθεί κάποιο παραδοσιακό αρχοντικό, ξενώνας ή chalet με ικανή χωρητικότητα και με ιδιαίτερη έμφαση στην αρμονική σύνδεση με το τοπίο και τη φύση.
* Πρωινό καθημερινά στο ξενοδοχείο και ένα δείπνο.
* Υπαίθριες δραστηριότητες : περιήγηση με βάρκα, ποδήλατα, κανό, τοξοβολία, ιππασία και η είσοδος στα θερμά λουτρά.
* Ασφαλιστική κάλυψη του ταξιδιού καλύπτουσα τα τυχόν έξοδα σε περίπτωση ατυχήματος ή ασθενείας.
* Δύο αεροπορικά εισιτήρια προς Αθήνα για έκτακτες ανάγκες.
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή.
* Η αποδοχή των όρων της παρούσας πρόσκλησης δεσμεύει το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

Η Διευθύντρια

του Αρσακείου Γενικού

Λυκείου Ψυχικού

Μαρία Θεοδωρέλου